**คุณสมบัติของผู้ขอรับทุน**

 1. เป็นข้าราชการ พนักงานมหาวิทยาลัย พนักงานราชการ ลูกจ้างประจำ อาจารย์ประจำ ตามสัญญา และเจ้าหน้าที่ประจำตามสัญญา ที่ปฏิบัติงานอยู่ในสังกัดมหาวิทยาลัยราชภัฏจันทรเกษมมาแล้ว ไม่น้อยกว่า 1 ปี

 2. ไม่เป็นผู้ติดค้างการส่งรายงานการวิจัยฉบับสมบูรณ์ที่ได้รับทุนสนับสนุนการวิจัยจากงบประมาณแผ่นดินและ/หรืองบประมาณรายได้ ของมหาวิทยาลัยราชภัฏจันทรเกษม

 3. ไม่เป็นผู้ติดค้างส่งเงินกองทุนวิจัย มหาวิทยาลัยราชภัฏจันทรเกษม

 4. ไม่เป็นผู้อยู่ระหว่างการลาศึกษาต่อ หรือได้รับทุนศึกษาต่อ หรืออยู่ระหว่างการอบรม
ระยะยาว ตั้งแต่ 6 เดือนขึ้นไป

 5. เป็นนักวิจัยที่ขึ้นทะเบียนนักวิจัยกับสถาบันวิจัยและพัฒนามหาวิทยาลัยราชภัฏจันทรเกษม (กรณีขอรับทุนครั้งแรกให้ส่งใบกรอกข้อมูลแนบข้อเสนอโครงการวิจัย)

 6. เป็นหัวหน้าโครงการวิจัยได้เพียงแหล่งทุนเดียว ในปีงบประมาณเดียวกัน และมีเวลาปฏิบัติราชการเหลืออยู่ไม่น้อยกว่า 2 ปี

 7. เป็นผู้มีเวลาในการปฏิบัติงานวิจัยได้อย่างเต็มที่เต็มเวลา และสามารถควบคุมงานวิจัยให้แล้วเสร็จภายในกำหนด

 8. กรณีที่เป็นการขอทุนวิจัยครั้งแรกต้องมีผู้ร่วมวิจัยอย่างน้อย 1 คน

 9. ประเภททุนเพื่อเข้าสู่ตำแหน่งทางวิชาการ ผู้ขอรับทุนต้องมีตามคุณสมบัติ ตามข้อ 1 - 7 และต้องเป็นผู้มีคุณสมบัติเฉพาะตำแหน่งในการเข้าสู่ตำแหน่งทางวิชาการตามหลักเกณฑ์ประกาศ ก.พ.อ. เรื่อง หลักเกณฑ์และวิธีการพิจารณาแต่งตั้งบุคคลให้ดํารงตําแหน่ง ผู้ช่วยศาสตราจารย์ รองศาสตราจารย์ และศาสตราจารย์

 10. ไม่ดำรงตำแหน่งเป็นผู้บริหารในระดับ อธิการบดี รองอธิการบดี คณบดี รองคณบดี ผู้อำนวยการ หรือตำแหน่งที่เทียบเท่า หรือตำแหน่งที่ได้รับเงินประจำตำแหน่ง ทั้งนี้ ยกเว้นประเภททุนเพื่อเข้าสู่ตำแหน่งทางวิชาการ